Magda Bormeister
Magda Bormeister (2. veebruar 1918 – 11. juuli 1995) oli eesti maalikunstnik. Magda Bormeister õppis aastatel 1936–1940 Riigi Kunsttööstuskoolis August Janseni (1881–1957), Friedrich Koppeli (1909–1941) ja Roman Nymani (1881–1951) juhendamisel. Ta õppis ka Moskva Kunstiinstituudis Aleksandr Deineka (1899–1969) maaligrupis. Alates 1960. aastast esines ta vabariiklikel kunstinäitustel umbes 30 maali ja monotüüpiaga. Tema töid on välja antud postkaartidena. Ta on maalinud maastikke, linnavaateid, lillepilte ja abstraktseid kompositsioone.